1. **PIELIKUMS**

**EIB līguma pārvaldība un komunikācijas koordinēšanas vadība ēku siltināšanas projekta īstenošanai**

(Iepirkuma identifikācijas Nr. SIA”JNĪP”- 2021-8)

nolikumam

**TEHNISKĀ SPECIFIKĀCIJA UN DARBA UZDEVUMS**

1. **IEPIRKUMA PRIEKŠMETS**

EIB līguma pārvaldība un komunikācijas koordinēšanas vadība ēku siltināšanas projekta īstenošanai (iepirkuma identifikācijas Nr. SIA “JNĪP”-2021-8) (turpmāk – Iepirkums).

1. **EIB LĪGUMA PĀRVALDĪBAS UN KOMUNIKĀCIJAS KOORDINĒŠANAS VADĪBAS PAKALPOJUMU SNIEDZĒJAM IZVIRZĪTĀS PRASĪBAS**
2. Vispārīgā kompetence:

Energoefektivitātes programmas īstenošana, komunikācijas koordinēšanas vadība, dalība nozīmīgos pasākumos un konferencēs valsts un ES līmenī kā EIB līguma pārvaldības un komunikācijas koordinēšanas vadības pakalpojumu sniedzējam projektā “Jelgavas dzīvojamo ēku energoefektivitāte”, ko līdzfinansē Eiropas Investīciju banka (turpmāk - EIB) tehniskās palīdzības programmas “ELENA” ietvaros.

1. Darba uzdevums:

Sniegt profesionālu atbalstu un konsultācijas Jelgavas nekustamā īpašuma pārvaldes (turpmāk – JNĪP) projekta direktoram visos jautājumos, kas attiecas uz administratīvajiem uzdevumiem, IP administrēšanu, kā arī komunikācijas un vispārējās programmas īstenošanā attiecībā uz EIB līgumu un augstākminēto projektu. EIB līguma pārvaldības un komunikācijas koordinēšanas vadības pakalpojumu sniedzēja uzdevums ir uzraudzīt projekta attīstību un ziņot par to projekta vadītājam, sagatavot ziņojumus EIB, tostarp sekot grāmatvedības datiem, kā arī izstrādāt progresa ziņojumus EIB. Darba uzdevums ietver arī komunikācijas stratēģijas izstrādi māju īpašnieku apvienībām, regulāru savlaicīgu komunikāciju, komunikācijas plāna izstrādi un pasākumu rīkošanu (mājas īpašnieku apvienības kopsapulcēm, kā arī materiālu sagatavošana šīm kopsapulcēm).

1. Darba uzdevuma izpildes laiks:

No 2021. gada aprīļa līdz 2024. gada februāra beigām.

1. Vispārīgās prasības:
2. Padziļinātas zināšanas dzīvojamo ēku energoefektivitātes paaugstināšanas jomā, īpaši daudzdzīvokļu ēku energoefektivitātes uzlabošanas jomā;
3. Pierādāma pieredze finanšu administrēšanā, komunikācijas stratēģiju pārvaldībā un īstenošanā projektiem, ko finansē starptautiskas vai valsts organizācijas, piemēram, ES Komisija un citi starptautiskie līdzekļu devēji tehniskajam atbalstam un sadarbībai, jo īpaši saistībā ar H2020 finansējumu;
4. Pierādāma pieredze ne mazāk kā 5 projektos, kuros kā galvenais uzdevums tika izvirzīts konsultāciju sniegšana klimata, vides vai enerģētikas jomās;
5. Pierādāma pieredze energoefektivitātes programmu īstenošanā un dalībā nozīmīgos pasākumos un konferencēs valsts un ES līmenī, jo īpaši HOA ES līmeņa konferencēs;
6. Praktiska pieredze un zināšanas grāmatvedības datu analīzē un progresa ziņojumu sniegšanā EIB par projektiem, kuros iesaistītas māju īpašnieku asociācijas un ieinteresētās personas, piemēram, privatizēto daudzdzīvokļu ēku īpašnieki, ziņojumos par aktuālo situāciju ēkās, kā arī ziņojumu sniegšanā par jautājumiem, kas saistīti ar māju īpašniekiem, to ievēlētajiem pārstāvjiem un pieredzi darbā ar padomju laika daudzdzīvokļu sērijveida ēku renovāciju (citos Eiropas uzņēmumos). Jābūt pieredzei ne mazāk kā 3 projektos tehniskās palīdzības programmas “ELENA” ietvaros;
7. Zināšanas par Baltijas valstu mājokļu sektoru, īpaši par daudzdzīvokļu ēku energoefektivitātes paaugstināšanas sfēru;
8. Darba valodas: angļu (obligāti); latviešu (vēlams), krievu (vēlams).

2.5. Pretendentam ir jānodrošina Vecākais eksperts līguma pārvaldībā un komunikācijas koordinēšanas vadīšanā, kuram ir:

 2.5.1. Ievērojama (vairāk nekā 5 gadu) pieredze sarežģītu projektu vadīšanā;

 2.5.2. Praktiska pieredze konsultāciju sniegšanā daudzdzīvokļu ēku energoefektivitātes uzlabošanas jomā;

 2.5.3. Padziļinātas, augsta līmeņa zināšanas un izpratne par valsts politiku un šobrīd organizētajām renovācijas programmām saistībā ar ēku energoefektivitāti;

 2.5.4. Praktiska pieredze komandas vadībā (starptautiska pieredze un pieredze starptautisku komandu vadībā tiks uzskatīta par priekšrocību);

 2.5.5. Sadarbība un darba pieredze ar EIB un tehniskās palīdzības programmu “ELENA”;

 2.5.6. Ļoti labas angļu valodas zināšanas; vēlams - labas latviešu un krievu valodas zināšanas.

Līguma darbības un izpildes laikā ir jāīsteno EIB līguma pārvaldība vismaz 45 darba dienas; komunikācijas koordinēšanas vadība - vismaz 30 darba dienas.